wickkiey/tamil-wikipedia-markdown huggingface dataset:
# வி. எஸ். சுப்ரமணிய ஐயர்


திவான் பகதூர் **வி.எஸ்.சுப்ரமணிய ஐயர் (V. S. Subrahmanya Iyer)** (பிறப்பு: 1877 அக்டோபர் 21) இவர் ஓர் இந்திய நிர்வாகி ஆவார். இவர் 1929 முதல் 1932 வரை திருவிதாங்கூரின் திவானாக பணியாற்றினார்.  

## ஆரம்பகால வாழ்க்கை மற்றும் தொழில்
சுப்ரமண்ய ஐயர் 1877 அக்டோபர் 21 அன்று எஸ். வைத்யநாத ஐயருக்கு பிறந்தார். புனித சூசையப்பர் கல்லூரியில் படித்த இவர் திருவிதாங்கூரில் வழக்கறிஞராக பயிற்சியை ஆரம்பித்தார். 1929 இல் திவானாக நியமிக்கப்படுவதற்கு முன்பு திருவிதாங்கூர் உயர்நீதிமன்றத்தின் தலைமை நீதிபதியாக பணியாற்றினார்.  

## திருவிதாங்கூரின் திவான்
சுப்ரமண்ய ஐயர் 1929 ஆம் ஆண்டில் திருவிதாங்கூரின் திவானாக நியமிக்கப்பட்டார். முகம்மது ஹபிபுல்லாவுக்குப் பின் 1932 வரை இவர் திவானாக பணியாற்றினார்.  

1930 ஆம் ஆண்டில், வெங்கட்ராம ஐயர் திருவிதாங்கூர் தேவசுவம் ஆணையராக நியமிக்கப்பட்டார். 1931 ஆம் ஆண்டில், சுப்ரமண்ய ஐயர் திருவிதாங்கூரில் மோதிலால் நேருவின் மரணத்தைத் தொடர்ந்து ஏற்பட்ட ஒரு மாணவர் போராட்டத்தை சமாளிக்க வேண்டியிருந்தது.  

## பிற்கால வாழ்வு
திவானாக ஓய்வு பெற்றதை அடுத்து சுப்ரமண்ய ஐயர் பொது வாழ்க்கையில் தீவிரமாக இருந்தார். 1932 நவம்பர் 25, அன்று, மகாராஜாவின் ஆலோசகரான சர் சே. ப. இராமசுவாமி, கோயில் நுழைவு ஆணையை அறிமுகப்படுத்துவதற்கு முன்பு பொதுமக்களின் கருத்தை அறியும் குழுவின் தலைவராக இவரை நியமித்தார். குழுவின் மற்ற உறுப்பினர்கள் உள்ளூர் எஸ். பரமேசுவர அய்யர், மகாதேவ ஐயர் மற்றும் நம்பி நீலகண்ட சர்மா ஆகியோர். இக்குழு கோவில் நுழைவுக்கு ஆதரவானவர்களை நேர்காணல் செய்தது. மேலும், கோவில் நுழைவதை தீவிரமாக ஊக்கப்படுத்தும் அறிக்கையை சமர்ப்பித்தது. இருப்பினும், சர் சே.ப. இராமசாமி ஐயர் அறிக்கையை புறக்கணித்து, வேறொரு முக்கிய சட்டத்தை அறிமுகப்படுத்தினார்.  

1934 இல், சுப்ரமண்ய ஐயர் கேரள இந்துக் சங்கத்தின் தலைவரானார். 1941 இல் இரவீந்திரநாத் தாகூர் இறந்தவுடன், சுப்ரமண்ய ஐயரைத் தலைவராகக் கொண்டு கேரள தாகூர் அகாதமி உருவாக்கப்பட்டது.
# தாமசு ஆசுட்டின் (இந்திய நிர்வாகி)


**சர் தாமசு ஆசுட்டின் (Sir Thomas Austin)** (1887 சூலை 20 -1976) இவர் இந்திய ஆட்சிப்பணியில் பிரிட்டிசு அரசு ஊழியரும் மற்றும் நிர்வாகியுமாவார். இவர் 1932 முதல் 1934 வரை திருவிதாங்கூர் திவானாகப் பணியாற்றினார்.  

## ஆரம்ப கால வாழ்க்கை
தாமசு ஆசுட்டின் 1887 இல் பிரிட்டிசு மதகுருவான டி. ஆசுட்டின் என்பவருக்குப் பிறந்தார். இங்கிலாந்தின் பிளைமவுத் கல்லூரி மற்றும் கேம்பிரிச்சு இயேசுக் கல்லூரியில் கல்வி பயின்றார்.  

## இந்திய ஆட்சிப்பணி
தாமசு ஆசுட்டின் 1910 இல் இந்திய ஆட்சிப்பணியில் நுழைந்தார். 1929 இல் நீலகிரி மாவட்ட ஆட்சியாளராக நியமிக்கப்படுவதற்கு முன்பு பல்வேறு கீழ்நிலைப் பதவிகளில் பணியாற்றினார். இவர் இரண்டு ஆண்டு ஒப்பந்தத்தில் திருவிதாங்கூர் திவானாக நியமிக்கப்பட்டபோது 1929 முதல் 1932 வரை நீலகிரி ஆட்சியராகப் பணியாற்றினார். இவரது பிற்கால வாழ்க்கையில், ஆசுட்டின் சென்னை மாகாண அரசாங்கத்தின் தலைமை செயலாளராகவும் பணியாற்றினார்.  

## மரியாதை
ஆசுட்டின் 1945 ஆம் ஆண்டில் இந்தியப் பேரரசின் ஒழுங்காக நியமிக்கப்பட்டார் .  

இந்தியாவின் பெங்களூர் நகரத்தில் ஒரு பகுதிக்கு ஆசுட்டின் டவுன் என்று இவரது பெயரிடப்பட்டது. நகரின் கண்டோன்மெண்ட் பகுதியில் குறைந்த வருமானம் பெறுவோருக்கான குடியிருப்பிற்கூம் தாமசு ஆசுட்டின் பெயரிடப்பட்டது.
# பிசிபேலே பாத்

**பிசிபேலே பாத் (Bisi bele bhath)** அல்லது **உலியண்ணா** என்பது இந்தியாவின் கர்நாடக மாநிலத்தில் தோன்றிய ஒரு காரமான, அரிசி சார்ந்த உணவாகும். தமிழ் மொழியில் 'சூடான சாம்பார் சாதம்' என்ற பொருளில் வரும் *பிசி பேலே பாத்* ஒரு ஆரோக்கியமான உணவு ஆகும். இது மைசூர் அரண்மனையில் தோன்றியதாகக் கூறப்படுகிறது. மேலும், இது வேலூர் கோட்டை மற்றும் அங்கிருந்து இந்தியாவின் தென் மாநிலங்களில் பரவியதாக கருதப்படுகிறது.  

## தயாரிப்பு

இந்த உணவின் பாரம்பரிய தயாரிப்பு மிகவும் விரிவானது. இந்த உணவை தயாரிப்பதற்கு, காரமான மசாலா கலவை, துவரம் பருப்பு (ஒரு வகை பயறு), அரிசி, நெய் மற்றும் காய்கறிகள் பயன்படுத்தப்படுகிறது. ஜாதிக்காய், பெருங்காயம், கறிவேப்பிலை மற்றும் புளி கூழ் போன்ற மசாலாப் பொருட்கள் இதன் தனித்துவமான மணம் மற்றும் சுவைக்கு பங்களிக்கின்றன. இந்த உணவு தயாரிப்பின் செய்முறையில் அதிக வேறுபாடுகள் காணப்படுகிறது. மேலும், சில செய்முறைகளில் இந்த உணவை தயாரிக்க முப்பது பொருட்கள் வரை பயன்படுத்தப்படுகின்றன.  

இது சூடாக பரிமாறப்படுகிறது. இதன் துணை உணவாக, சட்னி, பூந்தி (இனிப்பு), சாலட், அப்பளம் அல்லது உருளைக்கிழங்கு வறுவல்களுடன் பரிமாறப்படுகிறது. இந்த உணவு பொதுவாக உடுப்பி உணவு வகைகளுக்கு சேவை செய்யும் உணவகங்களில் காணப்படுகிறது. இதற்கு பயன்படுத்தப்படும் மசாலா கலவையை சில உணவு நிறுவனங்கள் தயாரித்து வழங்குகிறது.  

## சொற்பிறப்பியல்
*பிசி பேலே பாத்* என்ற பெயர் ஒரு கன்னடச் சொற்றொடர் ஆகும். இதன் பொருள், தமிழில் "சூடான சாம்பார் சாதம்" எனப்பொருள்படும். கன்னடத்தில், *பிசி* என்றால் 'சூடான' என்றும் , *பேல்* என்றால் பயறு என்றும், பாத் என்றால் அரிசியால் செய்யப்பட்ட ஒரு உணவு என்றும் பொருள்படுகிறது.
# வியட்நாமிய எண்குறிகள்

வரலாற்றியலாக வியட்நாமிய மொழியின் எண்குறித் தொகுப்புகள் இருவகைப்படும்: இவற்றில் ஒருவகை தாயக வியட்நாமிய எண்குறி முறைமை யாகும்; மற்றொரு வகை சீன-வியட்நாமிய சொற்களால் ஆயதாகும். தற்கால வியட்நாமிய மொழியில் அன்றாடம் எண்ணுவதற்கும் கணிதப் பயனுக்கும் தாயக வியட்நாமியச் சொற்களே பயனில் உள்ளன. சீன-வியட்நாமிய சொற்கள், தற்கால ஆங்கில்லத்தில் கிரேக்க இலத்தீன் எண்குறிகள் பன்படுவதைப் போல, சில கோவைகளில் அல்லது சொற்றொடர்களில் மட்டுமே பயன்படுகின்றன. (எ.கா., *bi-* in *bicycle* போல). பதாயிரத்துக்கும் மேற்பட்ட எண்சார் அலகுகளில், தாயக வியட்நாம் வழக்கு இல்லாததால், சீன-வியட்நாமியச் சொற்கள் பயன்கொள்ளப்படுகின்றன.  

## கருத்தினம்
சீனப் பண்பாட்டு வட்டார மொழிகளில் அதாவது யப்பானிய மொழி, கொரிய மொழி போன்றவற்றில் இருவகை எண்குறி முறைமைகள் வழக்கில் உள்ளன. இவற்றில் ஒன்று தாயக வழக்கு சார்ந்ததாகும். மற்றொன்று சீன வழக்கு சார்ந்ததாகும். என்றாலும் சீனச் சொற்களே பொதுவாக வழங்குகின்றன. ஆனால் வியட்நாமிய மொழியில், மாற்றாக, அன்றாட வழக்கில் சீனம் சார்ந்த வழக்கு பயனில் இல்லை. ஒன்று முதல் ஆயிரம் வரை வியட்நாமியத் தாயக எண்குறிகளும், பத்தாயிரத்துக்கும் மேற்பட்ட மில்லியன் போன்ற எண்சார் அலகுகளுக்குச் சீன-வியட்நாமிய எண்குறிகளும் பயனில் நிலவுகின்றன.  

## அடிக்குறிப்புகள்
# யப்பானிய எண்குறிகள்

வழக்கில் நிலவும் **யப்பானிய எண்குறிகள்** *(Japanese numerals)* யப்பானிய எண்ணுப்பெயர்களைப் பயன்படுத்துகின்றன. எழுதும்போது யப்பானிய எண்குறிகள் சீன எண்குறி மரபைப் பின்பற்றியே எழுதப்ப்டுகின்றன. பெரிய எண் அலகுகள் 10,000 எனும் பேரலகால் முறைபடுத்தப்படுகின்றன. யப்பனிய வழக்கில் எண்குறிகளுக்கு இருவகைப் பலுக்கும் (உச்சரிக்கும்) முறைகள் உள்ளன: இவற்றில் ஒன்று, ஒநியோம் (ஒன்று) போன்ற சீன-யப்பானியச் சொற்களையும் மற்றொன்று, யமாட்டோ (ஒன்று) போன்ற யப்பானியச் சொற்களையும் பயன்படுத்துகின்றன. முன்னது சீன மரபுப் பலுக்கல் முறையாக அமைய, பின்னது குனியோம் பலுக்கல் எனப்படுகிறது.  

## யப்பானிய மொழி இருவகை அடிப்படை எண்கள் எழுதும் முறைகள்
# கொரிய எண்குறிகள்

**கொரிய எண்குறிகள்** *(Korean numerals)* கொரியத் தாயக முறைமை, சீன-கொரிய முறைமை என இருவகைப்படும்.  

## எண்கட்டமைப்பு
தாயக, சீன-கொரிய **எண்குறிகள்** முறைமை இரண்டிலும் *கொரிய எண்குறிகள்* 11 முதல் 19 வரை, பத்து, ஒன்று ஆகிய இலக்கங்களால், கூட்டுமுறையில் குறிக்கப்படுகின்றன. எடுத்துகாட்டாக, 15 எனும் எண் *sib-o* (십오) எனக் குறிக்கப்படுகிறது; சீன-கொரிய முறைமையில் வழக்கின் *il-sib-o* எனக் குறிக்கப்படுவதில்லை. ஆனால், *yeol-daseot* (열다섯) என இது குறிக்கப்படுகிறது.
# ரிஷிவந்தியம் அர்த்த நாரீசுவரர் கோயில்



**ரிஷிவந்தியம் அர்த்த நாரீசுவரர் கோயில்** என்பது தமிழ்நாட்டில் கள்ளக்குறிச்சி மாவட்டம், ரிஷிவந்தியம் என்னும் ஊரில் அமைந்துள்ள சிவன் கோயிலாகும். இக்க்யோல் தலமரமாக புன்னை உள்ளது.  

## வரலாறு
இந்தக் கோயில் தோற்றம் குறித்து வழங்கப்படும் தகவல்; விஜயநகரப் பேரரசு காலத்தில் வேளாண்மை செய்வதற்காக வன்னிய மரபினர் காட்டை அழிக்கும்போது, மண்வெட்டியால் வெட்டுபட்டு ஒரு சுயம்புலிங்கம் கிடைத்தது. இந்த லிங்கமே அர்த்தநாரீசுவரர் கோயில் மூலவராவார். தற்போதும்கூட இந்த லிங்கத்தில் வெட்டுத் தழும்பைக் காண இயலும்.  

## தொன்மம்
இக்கோயில் குறித்து நிலவும் தொன்மம்: இந்தல இறைவனுக்கு நாள்தோறும் இந்திரன் 108 குடம் பாலை அபிசேகம் செய்துவந்தான். என்றாலும் பார்வதி அம்மையை வழிபடாமல் வந்தான். இதனால் கோபமுற்ற பார்வதி இந்திரனுக்கு தக்க பாடம் புகட்ட முடிவு செய்தாள். அதன்படி ஒருநாள் இந்திரன் பாலபிசேகம் செய்யும் குடங்களை மறைத்துவைத்தாள். அபிசேகம் செய்யவந்த இந்திரன் குடங்களைக் காணாது தவித்தான். சிவனுக்கு அபிசேகம் செய்ய முடியாமல் போய்விட்டதே என்று மனம் கலங்கினான். இதனால் கோயில் பலிபீடத்தில் தன் தலையை முட்டிக்கொண்டு இறந்நுவிட முடிவு செய்து அவ்வாறே முட்டிக் கொண்டான். இதைக்கண்ட இறைவன் அவன் முன் தோன்றி அவனைத் தடுத்தார். மேலும் அம்மனுக்கு அபிசேகம் செய்யுமாறு கூறினார். மேலும் இத்தல சுயம்பு லிங்கத்துக்கு தேன் அபிசேகம் செய்யும்போது தான் உமையொருபாகராக எழுந்தருள்வதாக அறிவிதார். பிற வழிபாடுகளின்போது சிவனாகவே இருப்பதாகவும் குறிப்பிட்டார். இதன்படி இக்கோயில் கருவறையிலுள்ள சிவலிங்கத்தின் மீது தேனை ஊற்றினால், இறைவன் அதில் உமையொருபாகராய் வீற்றிருப்பது தெரியும்.  

## பூசைகள்
இக்கோயிலில் ஆண்டுதோறும் ஆனி மாதத்தில் 10 நாள் விழாவின் முடிவில் தேர்த்திருவிழா நடக்கிறது. ஆண்டுதோறும் கார்த்திகை மாதம் மூன்றாவது திங்களில் 108 சங்கு அபிடேகம் செய்யப்படுகிறது.
# காசு பலகை

**பண பலகை** அல்லது **காசு பலகை** என்பது நாணயங்களை எண்ணுவதற்கு உபயோகப்படுத்தப்பட்ட மர பலகையாகும். மரப்பலகையில் 50,100 என காசுகளின் அளவிலான குழிகள் தேவைக்கு ஏற்ப அமைக்கப்பட்டிருக்கும். ஒருமுறை அக்குழிகளில் காசுகளை இட்ட பிறகு 50 காசுகள், நூறுகாசுகள் என ஒருசேர எண்ண ஏதுவாக இந்த பலகைகள் பயன்படுத்தப்பட்டன. காசு குவியல்களுக்குள் இந்த காசு பலகையை விட்டு சலிப்பது போல காசுகளை பலகையின் மேற்புறத்தில் தடவினால் குழிகளுக்குள் காசுகள் நிரம்பிவிடும், இவ்வாறு நிரம்பும் போது விடுபட்ட சில குழிகளில் காசுகளை நிரப்பி முழுமையான எண்ணைக்கை விரைவாகவும், சரியாகவும் கூறப்பட பயன்பட்டுள்ளது.  

வெவ்வேறு அளவுள்ள நாணயங்களுக்கு தனித்தனி காசு பலகைகள் வடிவமைக்கப்பட்டிருந்தன.  

## திருவிதாங்கூர் சமஸ்தான காசு பலகைகள்
19 ஆம் நூற்றாண்டுகளில் திருவிதாங்கூர் சமஸ்தானத்தின் ஒரு ரூபாய் பணம் என்பது 28 சக்ரம் நாணயங்கள் இணைந்ததாகும். இந்நாணயங்களை எண்ணுவதற்காக 28 குழிகள் கொண்ட காசு பலகைகள் உருவாக்கப்பட்டிருந்தன. பெரும்பாலும் காசு பலகைகள் செம்மரங்களால் ஆனவை. இதனை அளவு பலகை என்று அழைத்துள்ளனர். திருவிதாங்கூர் அரச காசுகள் மிக சிறியதாக இருந்துள்ளன. எனவே அவற்றை துள்ளியமாக காசு பலகைகள் உதவின  

28 குழிகள் கொண்ட காசு பலகை சக்ர நாணயங்களை எண்ணுவதற்காகவும், 100 குழிகளைக் கொண்ட காசு பலகை பணம் நாணங்களை எண்ணுவதற்காகவும், 300 குழிகளை கொண்ட காசு பலகை காசு நாணயங்களை எண்ணுவதற்காகவும், 400 குழிகளை கொண்ட காசு பலகை வெள்ளி சக்ர நாணயங்களை எண்ணவும் பயன்படுத்தப்பட்டுள்ளன.  

## இவற்றையும் காண்க
- நாணயச் சேகரிப்பு பலகை
- நாணயச் சேமிப்பு அட்டைகள்

## ஆதாரங்கள்
# தேவகோட்டை நகரச் சிவன் கோவில்



**தேவகோட்டை நகரச் சிவன் கோயில்** , சிவகங்கை மாவட்டம் தேவகோட்டையில் அமைந்துள்ளது.  

## நகரச் சிவன் கோவில்
செட்டிநாட்டில் உள்ள ஒவ்வொரு ஊரிலும் நாட்டுக்கோட்டை நகரத்தாரால் ஒரு சிவன் கோயில் எழுப்பட்டிருக்கும். அப்படி தேவகோட்டையில் வாழும் நகரத்தாரால் கட்டப்பட்ட கோயில் தேவகோட்டை நகரச் சிவன் கோவில் ஆகும்.  

## இறைவன்-இறைவி
இக்கோயிலில் எழுந்தருளும் இறைவன் - இறைவி பெயர் **சுந்தரேசுவரர் - மீனாட்சி** ஆகும்.  

## சேக்கிழார் சன்னதி
உலகிலேயே சேக்கிழாருக்கு இரண்டு கோயில்களில் மட்டுமே தனி சன்னதி உண்டு, முதலாவது சேக்கிழார் பிறந்த ஊரான திருக்குன்றத்தூர் சிவன் கோயில், இரண்டாவது தேவகோட்டை நகரச் சிவன் கோயில்.  

## கந்த சஷ்டி விழா கழகம்
தேவகோட்டையில் 1946ஆம் ஆண்டு அக்டோபர் மாதம் சோம.இராமநாதன் செட்டியார், கரு.காசிச் செட்டியார் , உ.மு.அ.லெ.லெட்சுமணன் செட்டியார் ஆகியோர் இணைந்து **கந்த சஷ்டி விழா** கழகத்தை தோற்றுவித்தனர்.  

நகரச் சிவன் கோவில் முகப்பு மைதானத்தில் மேடை அமைக்கப்பட்டு, வருடம் தோறும் ஐப்பசி மாதம் அமாவாசையன்று தொடங்கி ஒன்பது நாட்கள் கந்த சஷ்டி விழா வெகு சிறப்பாக நடைபெற்று வருகிறது.
# நாணயச் சேகரிப்பு பலகை



**நாணயச் சேகரிப்பு பலகை** என்பது சேகரிப்பாளர்களுக்கு உதவுவதற்காக குறிப்பிட்ட நாணயங்களின் தகவல்களும், அவை இடப்படத் தக்க குழிகளையும் அமைக்கப்பட்ட பலகைகள் ஆகும். இந்த பலகையில் நாணயங்கள் வைக்கும் இடத்திற்கு கீழே நாணயம் வெளியிடப்பட்ட ஆண்டு, அச்சிடப்பட்ட ஆலையின் குறியீடு, அச்சிடப்பட்ட எண்ணிக்கை அல்லது நாணயத்தின் மதிப்பு ஆகிய தகவல்களும் இடம் பெற்றுள்ளன. இந்த நாணயச் சேகரிப்பு பலகைகள் நாணயத்திற்கு ஏற்றவாறு பல்வேறு அளவுகளில் வெளியிடப்படுகின்றன.  

நாணயச் சேகரிப்பு பலகை 1934 ஆம் ஆண்டில் ஜோசப் கென்ட் போஸ்ட் என்பவரால் கண்டுபிடிக்கப்பட்டது.நாணயச் சேகரிப்பில் அவருடைய ஆர்வம் சேகரிப்பாளர்களின் வேலையை எளிமையாக்க இந்த அமைப்பை கண்டறிய தூண்டுதலாக இருந்துள்ளது. 1935 இல் இருந்து 1948 வரை இந்த நாணயச் சேகரிப்பு பலகை மிக பிரபலமாக இருந்தது. அதன் பிறகு நாணய சேகரிப்பு கோப்புறைகள் அறிமுகமானது. அதனால் நாணயச் சேகரிப்பு பலகைகள் மதிப்பு குறைந்தன.  

## இவற்றையும் காண்க

## ஆதாரங்கள்
# தேவபிரயாகை

(இடது) மற்றும் பகீரதி ஆறு (வலது) ஒன்று கூடுமிடம்]]  
<noinclude>  

</noinclude>  

**தேவபிரயாகை** (**Devprayag**) (Deva prayāga) இந்தியாவின் உத்தராகண்ட் மாநிலத்தின் கார்வால் கோட்டத்தில் அமைந்த டெக்ரி கார்வால் மாவட்டத்தில் உள்ள பேரூராட்சி ஆகும். இமயமலையில் உற்பத்தியாகும் அலக்நந்தா ஆறும், பகீரதி ஆறும் இவ்வூரில் ஒன்றாகக் கூடி, கங்கை ஆறு எனும் பெயர் கொள்கிறது. இது பஞ்ச பிரயாகைகளில் ஒன்றாகும். **பிரயாகை** எனும் சமஸ்கிருத மொழி சொல்லிற்கு ஆறுகள் ஒன்று கூடும் இடம் (**கூடுதுறை**) எனப்பொருளாகும்.  

ரிசிகேசத்திலிருந்து 70 கி.மீ. தொலைவில், இமயமலையில் 830&nbsp;மீட்டர் (2,723&nbsp;அடி) உயரத்தில் அமைந்த தேவபிரயாகையில் ரகுநாத் கோயில், பைரவர், துர்கை மற்றும் விசுவேசுவரர் கோயில்களும்; பைத்தல் குண்டம், சூரிய குண்டம், பிரம்ம குண்டம் மற்றும் வசிஷ்ட குண்டம் எனும் நீரூற்றுகளும் உள்ளது.  

## மக்கள்தொகை பரம்பல்
2011-ஆம் ஆண்டின் மக்கள்தொகைக் கணக்கெடுப்பின் படி, தேவபிரயாகையின் மொத்த மக்கள்தொகை 2144 ஆகும். இதில் ஆண்கள் 52% மற்றும் பெண்கள் 48% உள்ளனர். சராசரி எழுத்தறிவு 77% ஆகும். 6 வயதிற்குட்பட்ட குழந்தைகள் 13% ஆக உள்ளனர். தேவபிரயாகை பத்ரிநாத் கோயில் பூசாரிகள் குடியிருப்பாக உள்ளது.  

## இதனையும் காண்க
- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# நாணய மாத்திரைகள்



**நாணய மாத்திரைகள்** (*Coin capsule*) என்பது நாணயச் சேகரிப்பின் போது நாணயத்தின் தரம் குறைந்திடாமல் சேமிக்க உதவும் பிளாஸ்டிக்கினால் செய்யப்பட்டதாகும். இந்த நாணய மாத்திரைகள் உள்ளிருக்கும் நாணயங்களை தெளிவாக பார்க்கும் வண்ணம் அமைக்கப்பட்டுள்ளன. உராய்வை தவிர்க்க நாணயங்களுக்கும் பிளாஸ்டிக் பெட்டிக்கும் இடையே ஸ்பான்ஞ் போன்ற பொருள் வைக்கப்படுகிறது. இதில் நாணயம் நகரா வண்ணம் சரியாக பொருந்திவிடுகிறது. காற்று புகா வண்ணம் மூடப்படும் வசதியுள்ளதால் விலையுயர்ந்த நாணயங்கள் பாதுகாப்பாக சேகரிக்கப்பட்ட இந்த நாணய மாத்திரைகளை சேகரிப்பாளர்கள் பயன்படுத்துகிறார்கள்.  

இந்த நாணய மாத்திரைகள் நாணயங்களுக்கு ஏற்ற பல்வேறு அளவில் வெளியிடப்படுகின்றன. சில நாணய மாத்திரைகள் ஒரு முறை காசுகளை வைத்து மூடப்பட்டால் நாணய மாத்திரைகளை உடைக்காமல் திறக்க இயலாத வண்ணம் அமைக்கப்படுகின்றன.  

கைகளில் பருத்தி கையுறைகளை அணிந்து கொண்டு நாணயங்களை பருத்தி துணியால் துடைத்து நாணய மாத்திரைகளில் இடுதல் வேண்டும். இவ்வாறு செய்யும் போது நாணயங்களில் நம் கைகளிலிருந்து எண்ணெய் போன்றவை ஒட்டாமல் இருப்பதால் நெடுநாட்களுக்கு நாணயங்கள் பாதுகாப்பாக இருக்கும். சில வகையான மாத்திரைகள் மீண்டும் திறக்கும் திறனுடன் வடிவமைக்கப்பட்டுள்ளன. மற்றவை, ஒரு முறை மூடப்பட்டால், மாத்திரையை சேதப்படுத்தாமல் மீண்டும் திறக்க முடியாது.  

செருகப்பட்ட நாணயங்கள் மாத்திரைக்குள் நகர்வதைத் தடுக்க, பல மாத்திரைகள் இப்போது சரிசெய்யக்கூடிய நுரை செருகல்களுடன் வருகின்றன. 20 மிமீ முதல், அவை 31 மிமீ, 35 மிமீ, 44 மிமீ மற்றும் 50 மிமீ உள்ளிட்ட அளவுகளில் வேறுபடலாம்.
# ருத்திரபிரயாகை



<noinclude>  

</noinclude>  

**ருத்திரபிரயாகை** (*Rudraprayag*) இந்தியாவின் உத்தராகண்ட் மாநிலத்தின் கார்வால் கோட்த்தில் உள்ள ருத்திரப்பிரயாகை மாவட்டத்தின் நிர்வாகத் தலைமையிடமும், நகராட்சியும் ஆகும்.இது பஞ்ச பிரயாகைகளில் ஒன்றாகும். ருத்திரப்பிரயாகை நகரத்தில் அலக்நந்தா ஆறும், மந்தாகினி ஆறும் ஒன்று கூடுகிறது. இந்நகரத்திலிருந்து 86 கி.மீ. தொலைவில் கேதார்நாத் உள்ளது. இது இமயமலையில் 895&nbsp;மீட்டர் (2,936&nbsp;அடி) உயரத்தில் உள்ளது.  

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, ருத்திரப்பிரயாகை நகரத்தின் மக்கள் தொகை 9,313 ஆகும். அதில் ஆண்கள் 5,240 மற்றும் பெண்கள் 4,073 ஆகவுள்ளனர். பாலின விகிதம் 1000 ஆண்களுக்கு 777 பெண்கள் வீதம் உள்ளனர். சராசரி எழுத்தறிவு 93.43% ஆகவுளளது.  

## சாலைப் போக்குவரத்து
புதுதில்லி-பத்திரிநாத் மற்றும் மணா கணவாயை இணைக்கும் தேசிய நெடுஞ்சாலை எண் 58, ருத்திரபிரயாகை வழியாகச் செல்கிறது.  
- அரித்துவார் - ரிஷிகேஷ் - 24 கி.மீ.
- ரிஷிகேஷ்- தேவபிரயாகை - 74 கி.மீ.
- தேவபிரயாகை - சிறீநகர், உத்தரகண்ட் - 34 கி.மீ.
- சிறீநகர், உத்தரகண்ட் - ருத்திரபிரயாகை - 33 கி.மீ.

## இதனையும் காண்க
- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# கர்ணபிரயாகை


<noinclude>  

</noinclude>  

**கர்ணபிரயாகை** *(Karnaprayag)* இந்தியாவின் உத்தராகண்ட் மாநிலத்தின் கார்வால் கோட்டம், சமோலி மாவட்டத்தில் பேரூராட்சியுடன் கூடிய நகரம் ஆகும். மேலும் இது கர்ணபிரயாகை வட்டத்தின் நிர்வாகத் தலமையிடம் ஆகும். இது பஞ்ச பிரயாகைகளில் ஒன்றாகும். இவ்வூரில் மந்தாகினி ஆறும், பிந்தர் ஆறும் ஒன்று கூடுகிறது.  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 7 வார்டுகளும், 1,999 வீடுகளும் கொண்ட கர்ணபிரயாகையின் பேரூராட்சியின் மக்கள்தொகை 8,297 ஆகும். அதில் ஆண்கள் 4,555 மற்றும் பெண்கள் 3,742 ஆகவுள்ளனர். பாலின விகிதம் 1000 ஆண்களுக்கு 822 பெண்கள் வீதம் உள்ளனர். சராசரி எழுத்தறிவு 91.78% ஆகும். 6-வயதிற்குட்பட்ட குழந்தைகள் 961 which is (11.58%) ஆகவுள்ள  

கர்ணபிரயாகை பேருராட்சியின் மக்கள்தொகையில் இந்துக்கள் 93.88%, இசுலாமியர் 5.46%, கிறித்தவர்கள் 0.28%, சீக்கியர்கள் 0.31% மற்றவர்கள் 0.07% ஆகவுள்ளனர்.  

## அமைவிடம்
உத்தராகண்ட் மாநிலத்தின் இமயமலையில் 1,451&nbsp;மீட்டர் (4,760&nbsp;அடி) உயர்த்தில் உள்ள கர்ணபிரயாக் நகரம் பாகையில் அமைந்துள்ளது.  
### சாலைப் போக்குவரத்து

## சாலைப் போக்குவரத்து
புதுதில்லி-பத்திரிநாத் மற்றும் மணா கணவாயை இணைக்கும் தேசிய நெடுஞ்சாலை எண் 58, கர்ணபிரயாகை வழியாகச் செல்கிறது.  
- அரித்துவார் - ரிஷிகேஷ் - 24 கி.மீ..
- ரிஷிகேஷ்- தேவபிரயாகை - 74 கி.மீ..
- தேவபிரயாகை - சிறீநகர், உத்தரகண்ட் - 34 கி.மீ..
- சிறீநகர், உத்தரகண்ட் - ருத்திரப்பிரயாகை - 33 கி.மீ..
- ருத்திரப்பிரயாகை - கர்ணபிரயாகை 31&nbsp;கீமீ
## இதனையும் காண்க
- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# திருவாமூர்



**திருவாமூர்** (Thiruvamoor) என்பது தமிழ்நாட்டின், கடலூர் மாவட்டம் பண்ருட்டி ஒன்றியத்தில் அமைந்துள்ள ஒரு சிற்றூர் ஆகும்.  

## பெயர்
திருவாமூர் என்ற பெயருக்கு (திரு+ஆம்+ஊர்) என்றால், எல்லா வளங்களும் நலங்களும் ஆகின்ற ஊர் - வளர்ச்சி பெறுகின்ற ஊர் என்று ஒருவகைப் பொருள் சொல்லப்படுகிறது.  

## அமைவிடம்
இவ்வூரானது மாவட்டத் தலைநகரான கடலூரில் இருந்து 34 கி.மீ தொலைவிலும், பண்ருட்டியில் இருந்து 7 கி.மீ தொலைவிலும், மாநிலத் தலைநகரான சென்னையிலிருந்து 194 கி.மீ தொலைவிலும் உள்ளது.  

## ஊர் சிறப்பு
இந்த ஊர் நாயன்மார்களான திலகவதியாரும், திருநாவுக்கரசரும் பிறந்த பெருஞ் சிறப்பிற்குரியது. இந்த ஊரில் நாவுக்கரசர் பிறந்த மனையில் அவருக்குத் தனிக்கோயில் கட்டப்பட்டிருக்கிறது.  

## வழிபாட்டுத் தலங்கள்
- திருவாமூர் பசுபதீசுவரர் கோயில்
- திருவாமூர் சஞ்சீவிராயர் கோயில்
# நாணயச் சேமிப்பு அட்டைகள்

**நாணயச் சேமிப்பு அட்டைகள்** என்பது நாணயங்களை பாதுகாப்பாக சேகரித்து வைக்க உதவுகின்ற பொருளாகும். இந்த நாணயச் சேமிப்பு அட்டைகளை சில நிறுவனங்கள் தயாரித்து விற்கின்றன. சில நாணய சேகரிப்பாளர்கள் இந்த நாணயச் சேமிப்பு அட்டைகளை தாங்களாகவும் தயாரிக்கின்றனர்.  

பிளாஸ்டிக் நாணய சேமிப்பான்களை விட நாணயச் சேமிப்பு அட்டைகள் விலை குறைவானவையாக உள்ளன.  

## வடிவமைப்பு
இந்த நாணயச் சேமிப்பு அட்டைகள் 2* 2 இன்சு அளவில் காகித அட்டைகளில் உருவாக்கப்படுகின்றன. நாணயத்தினை சேமிக்க அட்டைகளில் பல்வேறு விட்டங்களில் வட்ட வடிவில் அட்டைகள் வெட்டப்பட்டு இருபுறமும் நெகிழியால் சூழப்பட்டுள்ளன. இந்த அமைப்பில் நாணயங்களை வைக்கும் போது நாணயங்கள் தேய்மானம் இன்றியும், காற்று பூகாமல் இருப்பதால் நாணயங்கள் பாதுகாப்பாகவும் இருக்கின்றன.  

## அளவுகள்
இந்த நாணயச் சேமிப்பு அட்டைகள் பல்வேறு அளவுகளில் நாணயங்களுக்கு ஏற்றவாறு விட்டம் கொண்டவையாக அமைக்கப்பட்டுள்ளன.  

1. 15 மில்லிமீட்டர்,
1. 17.5 மில்லிமீட்டர்,
1. 20 மில்லிமீட்டர்,
1. 22.5 மில்லிமீட்டர்,
1. 27.5 மில்லிமீட்டர்,
1. 30 மில்லிமீட்டர்,
1. 33 மில்லிமீட்டர்,
1. 35 மில்லிமீட்டர்,
1. 37 மில்லிமீட்டர்

மேற்கண்ட விட்ட அளவுகளில் நாணய அட்டைகள் கிடைக்கின்றன.  

## இவற்றையும் காண்க

## ஆதாரங்கள்
# தேவதச்சன்


**தேவதச்சன்** (பிறப்பு: நவம்பர் 6, 1952) தமிழகக் கவிஞர் ஆவார். இவர் தமிழ் இலக்கியத் தோட்டத்தின் இயல் விருது உட்படப் பல இலக்கிய விருதகளைப் பெற்றுள்ளார்.  

## வாழ்க்கைக் குறிப்பு
இவரது இயற்பெயர் ஏ. எஸ். ஆறுமுகம் ஆகும். தூத்துக்குடி மாவட்டம் கோவில்பட்டியில் எம். எஸ். ஏ. சேதுராமலிங்கம், சாரதா ஆகியோருக்குப் பிறந்தவர். கோவில்பட்டியில் பள்ளிப்படிப்பும் இளங்கலை பட்டப்படிப்பும் முடித்த பின் சென்னை பச்சையப்பன் கல்லூரியில் முதுகலை (தத்துவம்) பட்டம் பெற்றார்.  

## இலக்கியப் படைப்புகள்
70களில் கவிதை எழுதத் தொடங்கியவர். ‘கசடதபற’ என்ற இலக்கிய பத்திரிகையில் அறிமுகமானார். தொடர்ந்து ‘ழ’ என்ற கவிதை இதழிலும் அதிகமாக எழுதி வந்தவர். காலச்சுவடு, கல்குதிரை, உயிர்மை போன்ற இலக்கிய இதழ்கள் இவரது கவிதைகளை வெளியிட்டுள்ளன.  

1982 இல் *அவரவர் கைமணல்* என்ற தன் முதல் தொகுதியை வெளியிட்டார். அதற்கு 18 ஆண்டுகளுக்குப் பின்னர் காலச்சுவடு பத்திரிகையில் இவரது தனித்துவமான பல கவிதைகள் வெளிவந்தன. நவீன தமிழ்க்கவிதைக்கு புதியதோர் அழகியலை அறிமுகப்படுத்தினார். அடுத்தடுத்த தலைமுறை இளங்கவிஞர்களின் கிரியாஊக்கியாக மதிப்பிடப்படுகிறார்.  

## கவிதை தொகுதிகள்
- அவரவர் கை மணல் (1982)
- அத்துவான வேளை (2000)
- கடைசி டினோசார் (2004)
- யாருமற்ற நிழல் (2006)
- ஹோம்ஸ் என்ற காற்று (2010)
- இரண்டு சூரியன் (2012)
- எப்போதும் விடிந்து கொண்டிருக்கிறது (2013)
- மர்மநபர் (முழு தொகுப்பு) (2017)

## பெற்ற விருதுகள்
- அமெரிக்கத் தமிழர்களின் கலாச்சார அமைப்பு வழங்கிய விளக்கு விருது (2010)
- கனடா தமிழ் இலக்கியத் தோட்டம் வழங்கிய இயல் விருது (2011)
- கோவை விஷ்ணுபுரம் இலக்கிய அமைப்பு வழங்கிய விஷ்ணுபுரம் விருது (2015)
- கவிக்கோ அப்துல் ரகுமான் அறக்கட்டளை வழங்கிய கவிக்கோ விருது (2017)
- கவிஞர் சிற்பி அறக்கட்டளை வழங்கிய சிற்பி இலக்கிய விருது (2018)
# ஆவதெல்லாம் பெண்ணாலே (1965 திரைப்படம்)

**ஆவதெல்லாம் பெண்ணாலே** (*Aavathellam Pennale*) 1965 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும்.  

*தாம்பத்யம்* என்ற பெயரில் 1957 ஆம் ஆண்டு தெலுங்கில் வெளியான திரைப்படம் தமிழுக்கு மொழிமாற்றப்பட்டு வெளியானது. ஈ. அப்பாராவ் இயக்கத்தில் வெளியான இத்திரைப்படத்தில் ஜி. வரலட்சுமி, கும்மடி, ரேலங்கி மற்றும் பலர் நடித்திருந்தனர். சந்தர் வசனம் எழுதியிருந்தார்.  

## பாடல்கள்
கவிஞர்கள் புரட்சிதாசன், குயிலன் ஆகியோர் பாடல்களை இயற்ற ஜீவன் இசையமைத்திருந்தார்.  
இந்தப் படத்தில் இடம்பெற்ற *என் அன்பில் கலந்தாயோ* என்ற பாடல் பிரபலமாக இருந்தது. சத்தியம், நித்தியகலா ஆகியோர் இப்பாடலைப் பாடியிருந்தனர்.
# பி. ஜி. என். உன்னிதன்



**பி.ஜி.என் உன்னிதன் (P. G. N. Unnithan)** என்பவர் திருவிதாங்கூரின் கடைசி திவான் (பிரதமர்) ஆவார். சர் சே. ப. இராமசுவாமி 1947 ஆகத்து 20 அன்று பதவி விலகியதைத் தொடர்ந்து (1947 சூலை 25 அன்று சுவாதித் திருநாள் ராம வர்மனின் இசை அகாதமியில் சேர்ந்தார்) திவானாக பதவியேற்றார். உன்னிதன், திருவிதாங்கூர் அரசியலமைப்பு சீர்திருத்தக் குழுவின் தலைவராக இருந்தார். 1948 ஆம் ஆண்டு மார்ச் 24 ஆம் தேதி பட்டம் தாணு பிள்ளை தலைமையிலான மக்கள் அரசாங்கம் பதவியேற்றபோது இவர் திவான் பதவியை கைவிட்டார்.  

## குடும்பம்
உன்னிதன், திருவிதாங்கூர் அரச குடும்பத்திற்கு உயர் இராணுவ சேவையின் வரலாற்றைக் கொண்ட மாவேலிக்கராவின் எடசேரி பட்டாவீட்டில் குடும்பத்தைச் சேர்ந்தவர். இவரது தந்தை இத்தாமர் கோயில் தம்புரான் ஹரிப்பாடு அரண்மனையைச் சேர்ந்தவர். மேலும், கேரள வர்மா வலியா கோயில் தம்புரானின் மருமகன் ஆவார். இவரது சகோதரி மாவேலிகரா அரச குடும்பத்தைச் சேர்ந்த புகழ்பெற்ற கலைஞர் ராஜா ரவி வர்மாவின் மகனை மணந்தார்.  

## திருமணம்

செங்கனூரின் புல்லம்பிள்ளை பிச்சநாட்டு குடும்பத்தைச் சேர்ந்த கோவிந்த பிள்ளையின் (ஆலப்புழாவில் அரசு வழக்கறிஞர்) மகள் பார்கவி அம்மா என்பவரை மணந்தார். பார்கவி அம்மா வெளிநாட்டு ஆடைகளை புறக்கணிப்பதன் மூலம் தொடங்கும் தேசிய இயக்கத்திற்கு ஆதரவளித்த பிராந்தியத்தின் ஆரம்பகால பெண்களில் ஒருவராக இருந்தார். மூத்த சுதந்திர போராட்ட வீரர் மற்றும் திருவிதாங்கூரைச் சேர்ந்த பி.ஜி.என் உன்னிதனின் வகுப்புத் தோழர் கே.குமார் தலைமையில் ஆழப்புழாவில் ஒரு நிகழ்ச்சியை ஏற்பாடு செய்து அதற்கு தலைமை தாங்கினார். இவருக்கு நான்கு குழந்தைகள் இருந்தன.  

## இறப்பு
இவர் 1965 ஏப்ரல் 5 அன்று இறந்தார்.  

## நினைவு
திருவனந்தபுரத்தில் சாத்தமங்கலத்தில் உள்ள ஒரு தெருவிற்கு உன்னிதன் சந்து என இவரது பெயரிடப்பட்டுள்ளது.
# நாணு பிள்ளை


**நாணு பிள்ளை (Nanoo Pillai)** (1827–1886) இவர் திருவிதாங்கூரின் அரசியல்வாதி ஆவார். இவர் 1877 முதல் 1880 வரை திருவிதாங்கூரின் திவானாகப் பணியாற்றினார்.  

## ஆரம்ப கால வாழ்க்கை
நாணு பிள்ளை 1827 ஆம் ஆண்டில் திருவிதாங்கூரின் நெய்யூர் கிராமத்தின் நாயர் குடும்பத்தில் பிறந்தார். இவரது தந்தை காரியவிளை நாகன் தம்பி, தாயார் ஈஸ்வரி பிள்ளை. இவர் ஆரம்பக்கல்வியை வீட்டிலேயே தனிப்பட்ட முறையில் கற்றார். நாகர்கோவிலில் இலண்டன் மிசினரி சங்கத்திற்குப்பட்ட கல்லூரியில் ஆங்கிலத்தைக் கற்றார். இளம் வயதில், இவர் ஆங்கில அரசப் பிரதிநிதியான தளபதி கல்லனின் கவனத்தை ஈர்த்தார். அவரிடம் மொழிபெயர்ப்பாளராகவும் பின்னர் அவரது அலுவலகத்தில் செயலாளராகவும் பணியாற்ற முன்வந்தார்.  

## ஆட்சிப் பணி
கல்லனின் அலுவலகத்தில் 14 ஆண்டுகள் பணியாற்றிய பிறகு, நாணு பிள்ளை திருவிதாங்கூரின் அரசுப் பணியில் உதவி சிரஸ்தாராகச் சேர்ந்தார். அப்போதைய திவான், சர் டி. மாதவ ராவின் வலுவான பரிந்துரையுடன், நானூ பிள்ளை தெற்குப் பிரிவின் திவான் பேசுகராக பதவி உயர்வு பெற்றார். பின்னர், இவர் திருவிதாங்கூர் பிரிவுக்கு மாற்றப்பட்டு, ஆறு சந்தர்ப்பங்களில் மாதவ ராவ் இல்லாத நிலையில் பொறுப்பு திவானாக பணிபுரிந்துள்ளார். 1877 ஆகத்தில் சேசைய்ய சாத்திரி ஓய்வு பெற்றதும் திவானாக நியமிக்கப்பட்டார்.  

## திவான் பணி
இவரது முதல் முயற்சி மக்களின் பொருளாதார நிலைமைகளை மேம்படுத்துவதாகும். திருவிதாங்கூரின் திவானாகப் பதவியேற்றதும், நாணு பிள்ளை வருவாய் தீர்வில் சில சீர்திருத்தங்களை கொண்டு வந்து பதிவேடுகளை மாற்றுவதை அறிமுகப்படுத்தினார். நெல் சாகுபடியை ஊக்குவிப்பதை நோக்கமாகக் கொண்ட இவர், தெற்குப் பிராந்தியத்தில் (குறிப்பாக நாஞ்சிநாட்டில்) நீர்ப்பாசனம் செய்வதற்கான நடவடிக்கைகளையும் கொண்டு வந்தார்.  

1880 இல் ஓய்வு பெறுவதற்கு முன்னர், இவர் கோத்தையாறு பகுதியை ஆய்வு செய்து பொன்னமணை அணை மற்றும் பேச்சிப்பாறை அணை ஆகியவற்றை கட்ட ஒரு திட்டத்தை வகுத்தார். தென்னிந்தியாவில் முதல் தொங்கும் பாலமான புனலூர் தொங்கும் பாலம் கட்ட இவர் முயற்சி மேற்கொண்டார்.  

திருவனந்தபுரத்தின் வளர்ச்சியில் ஆர்வம் காட்டிய இவர் பல புதிய கட்டிடங்கள், பாலங்கள் ஆகியவற்றைக் கட்டினார். வருவாய் தீர்வு முறைமையில் சீர்திருத்தங்களை அறிமுகப்படுத்தினார். போகிமொன் விதி இவர் கொண்டு வந்த குறிப்பிடத்தக்க சீர்திருத்தமாகும். நீதித்துறையை மேலும் திறமையாக்க நீதிபதிகளின் எண்ணிக்கை அதிகரித்தது. மகாராஜா ஆயில்யம் திருநாள் ராம வர்மாவுக்குப் பிறகு 1880 செப்டம்பர் 15, அன்று அவர் திவான் பதவியில் இருந்து ஓய்வு பெற்றார். பின்னர் மகாராஜா ஆன விசாகம் திருநாள், நாணு பிள்ளையை மீண்டும் திவான் பதவியில் அமர்த்தும் பணியைத் தொடங்கினார், ஆனால் பலனளிக்கவில்லை. [2]  

ஜான் டேனியல் மன்ரோ என்ற வெளிநாட்டவருக்கு பூஞ்சார் காட்டை கண்ணன் தேவன் வனப்பகுதியாக மாற்ற அனுமதி அளித்தது நானு பிள்ளைதான்.  

## பிற பணிகள்
இவர் ஒரு வரலாற்றாசிரியராகவும் இருந்தார். திருவிதாங்கூர் வரலாறு என்ற புத்தகத்தின் பணிகளைத் தொடங்கினார். ஆனால் புத்தகம் முடிவடைவதற்கு முன்பே இவர் இறந்ததால் அதை வெளியிடவில்லை.
# விக்கிப்பீடியா:உங்களுக்குத் தெரியுமா/சூலை 15, 2020


- **நாட்டு நாய்** (படம்) என்பது இந்திய துணைக் கண்டத்தில் இயற்கையாக காணப்படும் நாய் இனமாகும். இதன் பாரம்பரியம் 4,500 ஆண்டுகளுக்கு முன் செல்கிறது.
- **பாபிரசு** பண்டைய எகிப்தில், கிமு நான்காம் ஆயிரமாண்டில், நைல் ஆற்றின் கழிமுகத்தில் சதுப்பு நிலத்தில் விளையும் பாபிரஸ் எனும் நாணல் போன்ற செடிகளின் தண்டுகளைப் பிழிந்தெடுத்த வெள்ளைப் பசை போன்ற கூழிலிருந்து தயாரிக்கப்படும் தடித்த காகிதம் போன்ற எழுதுபொருளாகும்.
- **உயிர்ப்பாலம்** என்பது மேகாலயாவின் தென் பகுதியில் உயிருள்ள மரங்களின் விழுதுகளைக் கொண்டு படிப்படியாக இயற்கையான முறையில் அமைக்கப்படும் பாலங்களாகும்.
# விக்கிப்பீடியா:உங்களுக்குத் தெரியுமா/சூலை 8, 2020


- **பாபிரசு** (படம்) பண்டைய எகிப்தில், கிமு நான்காம் ஆயிரமாண்டில், நைல் ஆற்றின் கழிமுகத்தில் சதுப்பு நிலத்தில் விளையும் பாபிரஸ் எனும் நாணல் போன்ற செடிகளின் தண்டுகளைப் பிழிந்தெடுத்த வெள்ளைப் பசை போன்ற கூழிலிருந்து தயாரிக்கப்படும் தடித்த காகிதம் போன்ற எழுதுபொருளாகும். இந்தத் தடிமனான பாபிரசில் எகிப்திய மன்னர்களின் வரலாற்று குறிப்புகள், கணித மருத்துவ குறிப்புகள் மற்றும் பிரமிடு குறிப்புகள் போன்றவற்றை எழுதிச் சேமித்தனர்.
- **உயிர்ப்பாலம்** என்பது மேகாலயாவின் தென் பகுதியில் உயிருள்ள மரங்களின் விழுதுகளைக் கொண்டு படிப்படியாக இயற்கையான முறையில் அமைக்கப்படும் பாலங்களாகும். இங்கு இரப்பர் மரங்களின் மேல்பக்கமாக உள்ள விழுதுகளை கையால் வேண்டியவாறு வளைத்து முறுக்கி இணைத்து உருவாக்கப்படுகின்றன.
# பிந்தர் ஆறு

**பிந்தர் ஆறு** (**Pindar River**) இந்தியாவின் உத்தராகண்ட் மாநிலத்தின் குமாவுன் கோட்டத்தில் உள்ள பாகேஸ்வர் மாவட்டத்தின் இமயமலையில் 3,820 மீட்டர் உயரத்தில் உள்ள பிந்தர் பனிக்கொடுமுடிகளில் உற்பத்தி ஆகும் பிந்தர் ஆறு, பாகேஸ்வர் மாவட்டம் மற்றும் சமோலி மாவட்டம்  
## படக்காட்சிகள்

## இதனையும் காண்க
- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# விஷ்ணுபிரயாகை

மாநிலத்தின் சமோலி மாவட்டத்தில் அமைந்த விஷ்ணுபிரயாகையில் அலக்நந்தா ஆறு மற்றும் தௌலி கங்கை ஆறும் ஒன்று கூடுமிடம்]]  

<noinclude>  

</noinclude>  

**விஷ்ணுபிரயாகை** (**Vishnuprayag**) இது கார்வால் கோட்டத்தில் உள்ள பஞ்ச பிரயாகைகளில் ஒன்றாகும். இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த விஷ்ணுபிரயாகையில் அலக்நந்தா ஆறு மற்றும் தௌலி கங்கை ஆறும் ஒன்று கூடுகிறது.  

சமோலி மாவட்டத்தில் விஷ்ணுபிரயாகை பாகையில் உள்ளது. இது இமயமலையில் 1,372 மீட்டர் உயரத்தில் உள்ளது.  

### அருகமைந்த கோயில்கள்
- அனுமான் சட்டி
- ஜோஷி மடம்
- பத்ரிநாத் கோயில்

## இதனையும் காண்க
- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# ஆர். வேதாந்தாச்சார்லு



**ஆர். வேதாந்தச்சார்லு (R. Vedantacharlu)** இவர் ஓர் இந்திய நிர்வாகி ஆவார். இவர் புதுக்கோட்டை சமஸ்தானத்தின் திவானாக 1894 நவம்பர் முதல்1899 பிப்ரவரி வரை பணியாற்றினார்.  

## நிர்வாகம்
1894 நவம்பரில் புதுக்கோட்டையின் திவான் அ.சேசையா சாத்திரி ஓய்வு பெற்றபோது, அந்த சமயத்தில் உதவி திவானாக இருந்த வேதாந்தாச்சார்லு அவருக்குப் பின் வந்தார். திவானாகப் பொறுப்பேற்றவுடன், வேதாந்தச்சார்லு பல சீர்திருத்தங்களைக் கொண்டுவந்தார். விவசாய கடன்களை வழங்குவதற்கான நடைமுறை மாற்றப்பட்டு, இனாம் நிலங்களில் குடியேற்றம் மேற்கொள்ளப்பட்டது. புதுக்கோட்டையில் ஒரு சமசுகிருத பள்ளி, ஒரு தொழில்நுட்ப பள்ளி மற்றும் ஒரு பால் பண்ணை ஆகியவை திறக்கப்பட்டது. பின்னர், அரசு பொருளாதார நெருக்கடியில் சிக்கியது. புதிதாக திறக்கப்பட்ட பள்ளிகள் விரைவில் மூடப்பட வேண்டியிருந்தது. மாவட்ட ஆட்சியர்களிடமிருந்து நீதித்துறை அதிகாரங்கள் திரும்பப் பெறப்பட்டு, ஒரு புதிய அலுவலகம் உருவாக்கப்பட்டது.  

1897 ஆம் ஆண்டில் மாநிலத்தின் தேவஸ்தானம் துறை ரத்து செய்யப்பட்டது. மேலும் தேவஸ்தானங்களின் அதிகாரங்கள் வருவாய் துறைக்கு வழங்கப்பட்டது. வேதாந்தச்சார்லுவின் பதவிக்காலத்தில் மிகவும் குறிப்பிடத்தக்க நிகழ்வு 1898 இல் புதுக்கோட்டை மாநில சபை உருவாக்கப்பட்டது. இந்த சபை இரண்டு உறுப்பினர்களைக் கொண்டிருந்தது - திவான் மற்றும் ஒரு உறுப்பினர். இவர்கள் மாநில நிர்வாகத்தின் பொறுப்பில் இருந்தனர்.  

வேதாந்தச்சாலு 1899 பிப்ரவரியில் ஓய்வு பெற்றார், அவருக்குப் பின் எஸ்.வெங்கடராமதாசு நாயுடு திவானாக பொறுப்பேற்றார் .
# நந்தபிரயாகை


<noinclude>  

</noinclude>  

**நந்தபிரயாகை** *(Nandaprayag)* இந்தியாவின் உத்தராகண்ட் மாநிலத்தின் சமோலி மாவட்டத்தில் அமைந்த சிற்றூர் மற்றும் பேரூராட்சியும் ஆகும். இது பஞ்ச பிரயாகைகளில் ஒன்றாகும். நந்தபிரயாகையில் நந்தாகினி ஆறு மற்றும் அலக்நந்தா ஆறுகளும் சங்கமம் ஆகுமிடமாக உள்ளது.  

நந்தபிரயாகை பாகையில் அமைந்துள்ளது. இது இமயமலையில் 914 மீட்டர் உயரத்தில் அமைந்துள்ளது. புதுதில்லி-பத்திரிநாத் மற்றும் மணா கணவாயை இணைக்கும் 538 கி.மீ. நீளமுடைய தேசிய நெடுஞ்சாலை எண் 58 நந்தபிரயாகை வழியாகச் செல்கிறது.  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 401 வீடுகள் கொண்ட நந்தபிரயாகை பேரூராட்சியின் மொத்த மக்கள்தொகை 1,641 ஆகும். 6 வயதிற்குட்பட்ட குழந்தைகள் எண்ணிக்கை 228 ஆகவுள்ளது. பாலின விகிதம் 1000 ஆண்களுக்கு 852 பெண்கள் வீதம் உள்ளனர். சராசரி எழுத்தறிவு 87.05% ஆகும். மக்கள் தொகையில் 92.14% இந்துக்கள் 92.14%, இசுலாமியர் 6.64% ஆகும்.  

## நீர் மின் நிலைத் திட்டம்
உத்தராகாண்ட் அரசின் மின்சார வாரியத்தினர் இந்நகரத்தில் பௌலா நந்தபிரயாகை நீர் மின் நிலையத் திட்டம் செயல்படுத்தி, 300 மெகா வாட் (4 x 75 MW) மின்சாரம் உற்பத்தி செய்கிறது.  

## இதனையும் காண்க
- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# பஞ்ச பிரயாகை

<noinclude>  

</noinclude>  

**பஞ்ச பிரயாகை** (**Panch Prayag**) பஞ்ச என்ற வட மொழிச் சொல்லிற்கு ஐந்து என்றும், பிரயாகை என்பதற்கு ஆற்றுச்சந்தி எனப்பொருளாகும்.இந்தியாவின் உத்தராகண்ட் மாநிலத்தின் கார்வால் கோட்டத்தில் சமோலி மாவட்டம் மற்றும் டெக்கிரி மாவட்டங்களில் பாயும் கங்கை ஆற்றின் துணை ஆறுகளான பாகீரதி ஆறு, அலக்நந்தா ஆறு, மந்தாகினி ஆறு, பிந்தர் ஆறு மற்றும் தௌலி கங்கை ஆறுகள் தேவபிரயாகை, ருத்திரப்பிரயாகை, கர்ணபிரயாகை, விஷ்ணுபிரயாகை மற்றும் நந்தபிரயாகை ஆகிய இடங்களில் சங்கமம் ஆகிறது. ஆறுகள் சங்கமம் ஆகும் இடத்தில் புனித நீராடுவதால், செய்த பாவங்கள் போகும் என்பது இந்துக்களின் தொன்ம நம்பிக்கையாகும்.  

## பஞ்ச பிரயாகைகள்
1. தேவபிரயாகை
1. ருத்திரப்பிரயாகை
1. கர்ணபிரயாகை
1. விஷ்ணுபிரயாகை
1. நந்தபிரயாகை
## உத்தரகாண்டத்தின் பஞ்ச பிரயாகைகள்

## போக்குவரத்து வசதிகள்
ரிஷிகேஷிலிருந்து சாலை வழியாக பஞ்ச பிரயாகையின் தொலைவு:  
- ஜோஷி மடம் வழியாக விஷ்ணுபிரயாகை
- நந்தபிரயாகை;
- கர்ணபிரயாகை;
- ருத்திரப்பிரயாகை; மற்றும்
- தேவபிரயாகை

## இதனையும் காண்க
- திரிவேணி சங்கமம்
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# நீலாயதாட்சி உடனுறை குணபரேஸ்வரர் கோயில்



**நீலாயதாட்சி உடனுறை குணபரேசுவரர் கோயில்** என்பது தமிழ்நாட்டின் கடலூர் மாவட்டத்தில் உள்ள பழமையான சிவன் கோவில் ஆகும்.  
## விபரங்கள்
இக்கோயில் குணபரேச்சரம் கோயில், குணபர வீச்சரம், குணபரேசுரம், குணதரேச்சரம் என்றெல்லாம் அழைக்கப்படுகிறது. மகேந்திர வர்ம பல்லவனுக்குக் *குணபரன்* என்றும் ஒரு பெயர் உண்டு அந்தக் குணபரனால் கட்டப்பட்டதால் இக்கோயில் குணபரேச்சரம் என்னும் பெயர் பெற்றது. இக்கோயிலானது திருவதிகை வீரட்டானேசுவரர் கோயிலுக்கு கோயிலுக்குத் தென்கிழக்கே ஒன்றரை கி.மீ. தொலைவில் உள்ளது.  

## வரலாறு
பல்லவன் மகேந்திரவர்மன் சமண சமயத்தவனாக இருந்தான். அப்பர் அடிகளால் சைவ சமயத்துக்கு மாற்றபட்டான். அதன்பிறகு பாடலிபுத்திரத்திலிருந்த சமண கோயிலை இடித்துக் கொண்டு வந்து திருவதிகையில் இந்தக் கோயிலைக் கட்டினான் எனப் பெரிய புராணம் கூறுகிறது.  

## கோயில் அமைப்பு
குணபரேச்சரம் கோயில் மிகச் சிறியதாக உள்ளது. கோயிலானது கிழக்கு நோக்கி உள்ளது. உள்ளே நுழைந்தால் மண்டபப் பகுதிகளில் பிள்ளையார், திருமால், நந்தி, சூரியன் முதலியோரின் திருவுருவங்கள் உள்ளன. கருவறையிலிருக்கும் இலிங்கம், வீரட்டானேசுரர் கோயிலில் உள்ள இலிங்கம் போலவே பதினாறு பட்டைகள் கொண்டதாய்க் உள்ளது.
# வார்ப்புரு:கோவிட்-19 பெருந்தொற்று தரவுகள்/India medical cases by state and union territory/மணல்தொட்டி

<noinclude></noinclude>  
<templatestyles src="COVID-19_pandemic_data/styles.css" />  

<div id="covid19-container-marker"></div><div id="covid19-container">  
| மாநில/ஒன்றியப் பகுதி | மொத்தத் தொற்றுகள் | இறப்புகள் | உடல்நலம் தேறியவர்கள் | சிகிச்சை பெற்று வருவோர் |
| --- | --- | --- | --- | --- |
| <small>கடைசியாக புதுப்பிக்கப்பட்ட தேதி: </small> |  |  |  |  |
| **குறிப்புகள்** | }</div> |  |  |  |

<noinclude>  

</noinclude>
# மகா பாரதம் (திரைப்படம்)


***மகா பாரதம்*** (வீர பீமசேனனின் சரிதம்) 1965 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். 1964 ஆம் ஆண்டு இந்தியில் வெளியான *வீர் பீம்சேன்* என்ற படத்தின் தமிழாக்கமே இப்படமாகும். சந்திரகாந்த் இயக்கத்தில் உருவான இப்படத்தின் கதைவசனங்களை எழுதியவர் தேவநாராயணன்.  

## நடிகர்கள்
இப்பட்டியல் ஐ எம் டி பி (IMDB) இணையதளத்திலிருந்து தொகுக்கப்பட்டது.  
- தாரா சிங்
- மும்தாஸ்
- சுமித்திரா தேவி
- அனித்தா குஹா
- மஹிபால் சிங்
- ஷாஹூ மோடக்
- ரந்தவா
- ரத்னமாலா
- திவாரி
- பி. எம். வியாஸ்

## பாடல்கள்
இத்திரைப்படத்துக்கு இசையமைத்தவர் ஜி. தேவராஜன். படத்தில் ஒரு பாரதியார் பாடல் உட்பட 12 பாடல்கள் இடம்பெற்றிருந்தன. மற்ற பாடல்களை கண்ணதாசன்-6, பஞ்சு அருணாசலம்-3, தேவநாராயணன்-2 எழுதியிருந்தனர்.
# அனுமான் சட்டி

**அனுமான் சட்டி** (**Hanuman Chatti**) இந்தியாவின் உத்தராகண்ட் மாநிலத்தின் உத்தரகாசி மாவட்டத்தில் அமைந்த யமுனோத்திரியிலிருந்து 13 கி.மீ. தொலைவில், இமயமலையில் 2,400 மீட்டர் உயரத்தில் அமைந்த சிற்றூர் ஆகும். இவ்விடத்தில் அனுமாருக்கு அர்ப்பணிக்கப்பட்ட சிறு கோயில் உள்ளது. மேலும் இவ்விடத்தில் யமுனோத்திரி ஆறும், கங்கை ஆறும் சங்கமகம் ஆகிறது. இதனருகே அழகிய் தோதிலால் ஏரியும், 4,450 மீட்டர் உயரம் கொண்ட தர்வா கொடுமுடியும் உள்ளது.  

இதே பெயர் கொண்ட ஒரு அனுமார் கோயில், சமோலி மாவட்டத்தில் உள்ள ஜோஷி மடத்திலிருந்து 34 கிலோ மீட்டர் தொலைவிலும், பத்ரிநாத் கோயிலிருந்து 12 கிலோ மீட்டர் தொலைவிலும் உள்ள்து.  

## இதனையும் காண்க
- பஞ்ச பிரயாகை
- நான்கு புனித தலங்கள், உத்தரகண்ட்
- நான்கு புனித தலங்கள், இந்தியா
- பஞ்ச கேதார தலங்கள்
# பத்ரிநாத்


## வரலாறு
ஆதி சங்கரர் நிறுவிய நான்கு மடங்களில் ஒன்று பத்ரிநாத் அருகே உள்ள ஜோஷி மடம் ஆகும். சிறீ கிருஷ்ணரின் நண்பர் உத்தவர் இறுதியில் பத்ரிநாத்தில் உள்ள பத்திரிகாசிரமத்தில் தங்கி தவமிருந்து மோட்சம் அடைந்தார் என பாகவத புராணம் கூறுகிறது.  

## பத்ரிநாத் கோயில்

பத்ரிநாத் கோயில் மூலவர்கள் விஷ்ணுவின் அம்சமான நர-நாராயணனர்கள் சாளக்கிராமம் வடிவத்தில் உள்ளனர். இக்கோயில் முன்புறத்தில் அலக்நந்தா ஆறு பாய்கிறது. கோயில் அருகில் வெந்நீர் ஊற்றுகள் உள்ளது. பத்ரிநாத் கோயில் தீபாவளி அன்று மூடப்படும். பின்பு குளிர்காலம் முடிந்த பின் ஏப்ரல் மாதத்தில் இக்கோயில் திறக்கப்படும்.  

## புவியியல்
பத்ரிநாத் உத்தராகண்டின் கார்வால் கோட்டத்தின் இமயமலையில் 3,100&nbsp;மீட்டர் (10,170&nbsp;அடி) உயரத்தில், அலெக்நந்தா ஆற்றின் கரையில் அமைந்துள்ளது. நர-நாராயணன் மலைத்தொடர்களுக்கு இடையில் பத்ரிநாத் ஊர் அமைந்துள்ளது. இம்மலைத்தொடரில் 6,596 மீட்டர் உயரத்தில் நீலகண்ட கொடுமுடி உள்ளது. நந்தா தேவி கொடுமுடிக்கு வடமேற்கே 62 கி.மீ. தொலைவில் பத்ரிநாத் உள்ளது.  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, பத்ரிநாத் மக்கள் தொகை 2,438 ஆகும். மக்கள் தொகையில் 2,054 ஆண்களும் மற்றும் 384 பெண்களும் உள்ளனர். 6 வயதிற்குட்பட்ட குழந்தைகள் எண்ணிக்கை 68 ஆகும். சராசரி எழுத்தறிவு 92.9% ஆகும். பட்டியல் சாதியினரும் பட்டியல் பழங்குடியினரும் முறையே 113 மற்றும் 22 ஆக உள்ளனர்.  

## இதனையும் காண்க
- நான்கு புனித தலங்கள், உத்தரகண்ட்
- பஞ்ச பிரயாகை
- நான்கு புனித தலங்கள், இந்தியா
- ஜோஷி மடம்
- அனுமான் சட்டி
- பஞ்ச கேதார தலங்கள்
## தட்ப வெப்பம்

## அடிக்குறிப்புகள்
# புளோரோன்


**புளோரோன்** *(Fluorone)* என்பது C<sub>13</sub>H<sub>8</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பல்லின வளையச் சேர்மமான இது பல்வேறு வேதிப் பொருள்களுக்கான உட்கட்டமைப்பாக உருவாகிறது. புளோரெசீன், எரித்ரோசின், உரோதமின் போன்ற புளோரோன் சாயங்கள் இவற்றுள் சிலவாகும். சாந்தோன் சேர்மத்தின் மாற்றியனாகக் கருதப்படும் இது சில சமயங்களில் ஐசோசாந்தோன் என்று குறிப்பிடப்படுகிறது.
# அருசோ


**அருசோ (**in English Aruso) என்கிற **அரு.சோமசுந்தரன்** தமிழக அரசின் பொற்கிழி விருது பெற்றவர், கவிஞர் மற்றும் எழுத்தாளர் ஆவார்.  

## வாழ்க்கை வரலாறு
சிவகங்கை மாவட்டம் புதுவயலில் பிறந்தவர். 15,000க்கும் மேற்பட்ட கவிதைகளையும் நூற்றுக்கு மேற்பட்ட நூல்களை படைத்துள்ளார். கவிதை, கட்டுரை, இலக்கிய திறனாய்வு, நாடகம், மொழிபெயர்ப்பு, பயணம், ஆன்மீகம் என்று பலதுறைகளில் வல்லுனர்.  

## காசி பாதயாத்திரை
1983ஆம் ஆண்டு அருசோ, தன்னுடன் 13பேர் கொண்ட குழுவை கூட்டிக் கொண்டு இராமேஸ்வரத்தில் இருந்து காசிக்கு பாதயாத்திரையாக நடந்து சென்று கடந்த நூற்றாண்டில் மாபெரும் ஆன்மீக சாதனை நிகழ்த்தி, காசி விஸ்வநாதர் கோயிலில் உத்திரபிரதேச அரசு வழங்கும் "**காசிஸ்ரீ"** பட்டத்தை முதன்முதலில் பெற்ற தமிழர் ஆவார்.  

## முதல் பொற்கிழிக் கவிஞர்
மதுரை மீனாட்சி அம்மன் கோயிலில் தமிழக அரசின் சார்பில் நடத்தப்பெற்ற பொற்கிழிக் காவியப் போட்டியில் முதல் பரிசுபெற்று, முதற்பொற்கிழிக் கவிஞர் விருதை அன்றைய தமிழக முதல்வர் மு.கருணாநிதியிடம் பெற்றார்.  

## விருதுகள்
கவிக்கோ, பல்துறைச் செந்நாப் பாவலர் மற்றும் தங்கப் பதக்கம் ஆகியவற்றை தவத்திரு குன்றக்குடி அடிகளாரிடம் பெற்றவர்.
# கௌரி குண்டம்



**கௌரி குண்டம்** (**Gauri Kund**) இந்தியாவின் உத்தராகண்ட் மாநிலத்தின் ருத்திரப்பிரயாகை மாவட்டத்தில் உள்ள கேதார்நாத் கோயிலுக்குச் செல்லும் வழியில் அமைந்த கௌரி குண்டம், இந்துக்களின் புனித யாத்திரைத் தலம் ஆகும். இது உத்தரகாண்ட் மாநிலத்தின் கார்வால் கோட்டத்தின் இமயமலையில் 6,520 அடி உயரத்தில் அமைந்துள்ளது. கௌரி குண்டத்தில் வெந்நீர் ஊற்றுகள் ஊரும் குண்டம் உள்ளது. இத்தலத்தில் உள்ள குளத்தில் குளித்த பின்னரே பார்வதி தேவி, சிவபெருமானை மணந்து விநாயகரை உருவாக்கியதாக இந்து தொன்மவியல் நம்பிக்கை ஆகும். கௌரி குண்டத்திலிருந்து 13 கி.மீ. தொலைவில் இமயமலையில் கேதார்நாத் கோயில் உள்ளது.  

ரிஷிகேசிலிருந்து 220 கி.மீ. தொலைவில் கௌரி குண்டதில் அநேகதங்காபதம் அருள்மண்ணேசுவரர் கோயில் உள்ளது. கௌரி குண்டத்திலிருந்து 13 கி.மீ. தொலைவில் கேதார்நாத் கோயில் உள்ளது.  

## இதனையும் காண்க
- நான்கு புனித தலங்கள், உத்தரகண்ட்
- பஞ்ச பிரயாகை
- நான்கு புனித தலங்கள், இந்தியா
- அனுமான் சட்டி
- பஞ்ச கேதார தலங்கள்
# பிதௌரகட்



**பித்தோரகர்** (**Pithoragarh**) இந்தியாவின் மேற்கு இமயமலையில் உள்ள உத்தராகண்ட் மாநிலத்தில் உள்ள பிதௌரகட் மாவட்டத்தின் நிர்வாகத் தலைமையிடமும், நகராட்சியும் ஆகும். இது இமயமலையில் 1,800 மீட்டர் உயரத்தில் உள்ளது. இந்த நகரம் ரிஷிகேசிலிருந்து தென்கிழக்கே 454 கி.மீ. தொலைவில் குமாவுன் கோட்டத்தில் உள்ளது. தார்ச்சுலா-லிபுலேக் சாலை பித்தௌரகட் நகரத்துடன் இணைக்கப்பட்டுள்ள்து.  

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 15 வார்டுகளும், 14,036 வீடுகளும் கொண்ட பித்தோரகர் நகராட்சியின் மொத்த மக்கள்தொகை 56,044 ஆகும். அதில் ஆண்கள் 29,127 மற்றும் பெண்கள் 26,917 ஆக உள்ளனர். 6 வயதிற்குட்பட்ட குழந்தைகள் 6,624 (11.82%) ofஆக உள்ளனர். பாலின விகிதம் 1000 ஆண்களுக்கு, 924 வீதம் உள்ளனர். சராசரி எழுத்தறிவு 92.48% ஆக உள்ளது. மக்கள் தொகையில் இந்துக்கள் 93.31%, இசுலாமியர் 5.01% மற்றும் பிறர் 1.68% ஆகவுள்ளனர்.  

இதன் அருகமைந்த தொடருந்து நிலையம், 151 கி.மீ. தொலைவில் உள்ள தனக்பூர் ஆகும். கொத்தகூடம் தொடருந்து நிலையம் 212 கி.மீ. தொலைவில் உள்ளது. தார்ச்சுலா-லிபுலேக் சாலை பித்தௌரகட் நகரத்துடன் இணைக்கப்பட்டுள்ள்து.
# பாஞ்சாலி சபதம் (திரைப்படம்)


***பாஞ்சாலி சபதம்*** 1966 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். பாபுபாய் மிஸ்திரி இயக்கத்தில் உருவான இத்திரைப்படத்தில் தாரா சிங் வீமனாகவும், பத்மினி திரௌபதியாகவும் நடித்திருந்தனர். 1965 ஆம் ஆண்டு வெளியான மகாபாரத் என்ற இந்திப் படத்தின் தமிழாக்கமே இத்திரைப்படமாகும்.
# பாண்டிக்குடி


**பாண்டிக்குடி** (*Pandikkudi*) என்பது தமிழ்நாடு, புதுக்கோட்டை மாவட்டத்தில் அறந்தாங்கி அமைந்துள்ள ஒரு கிராமம். ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும்.  

## இங்குள்ள கோயில்கள்
இந்த கிராமத்தில் பல கோயில்கள் உள்ளன.  
- காளிச்சியம்மன் கோயில் கிராமத்தின் மையத்தில் அமைந்துள்ளது.
- கிராமத்தின் வடகிழக்கில் பிள்ளையர் கோயில் அமைந்துள்ளது
- பட்டாவர் ஐயன் கோயில் கிராமத்தின் வடக்குப் பகுதியில் அமைந்துள்ளது.
- முனி கோயில் கிராமத்தின் வடக்குப் பகுதியில் அமைந்துள்ளது.
- காவேரி அம்மான் கோயில் கிராமத்தின் வடக்குப் பகுதியில் அமைந்துள்ளது.
- பிள்ளையர் கோயில் கிராமத்தின் மேற்கு பகுதியில் அமைந்துள்ளது.
# புரட்சி வீரன்


***புரட்சி வீரன்*** 1952 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். இத் திரைப்படத்துக்கு *வீர பாஸ்கர்* என்ற மாற்றுப் பெயரும் கொடுக்கப்பட்டிருந்தது. 1951 ஆம் ஆண்டு வெளியான *பாதல்* (Badal) என்ற இந்திப் படம் தமிழில் மொழிமாற்றம் செய்யப்பட்டு வெளியிடப்பட்டது.
# ராஜீவ் காந்தி நற்பணி அறக்கட்டளை


**ராஜீவ் காந்தி நற்பணி அறக்கட்டளை (Rajiv Gandhi Charitable Trust)** என்பது ஒரு பதிவுசெய்யப்பட்ட இலாப நோக்கற்ற நிறுவனமாகும். இது 2002ஆம் ஆண்டில் நிறுவப்பட்டது. "இந்தியாவின் முன்னாள் பிரதம மந்திரி ராஜீவ் காந்தியின் எண்ணத்தை நினைவு கூற முன்னெடுத்த ஒரு அறக்கட்டளையாகும்". இந்த அறக்கட்டளை மக்கள் சார்ந்த, சமூகத்தால் இயக்கப்படும் அபிவிருத்தி திட்டத்தை செயல்படுத்துவதை நோக்கமாகக் கொண்டுள்ளது. இது நிலையான தாக்கத்தை ஏற்படுத்துகிறது. இந்த அறக்கட்டளை ராஜீவ் காந்தி அறக்கட்டளையுடன் நெருக்கமான ஒத்துழைப்புடன் செயல்படுகிறது. இது பொதுக் கொள்கை, ஆளுகை - உள்ளூர், தேசிய மற்றும் சர்வதேசம் ஆகியவற்றில் செல்வாக்கு செலுத்துவதை நோக்கமாகக் கொண்ட ஒரு சிந்தனைக் குழுவாகும். மேலும் இது வறியவர்களுக்கும் தாழ்த்தப்பட்டோருக்கும் வாய்ப்புகளை அதிகரிப்பதை நோக்கமாகக் கொண்டுள்ளது. தற்போது அறக்கட்டளையால் மேற்கொள்ளப்பட்ட நடவடிக்கைகளில் பெண்கள் அதிகாரம் மற்றும் கண் பராமரிப்பு ஆகியவையும் அடங்கும்.  

## முயற்சிகள்

### ராஜீவ் காந்தி மகளிர் சங்கம்
ராஜீவ் காந்தி மகளின் சங்கம்] என்பது ராஜீவ் காந்தி அறக்கட்டளையின் ஒரு முக்கிய திட்டமாகும். இது "ஏழைகளை சமூகத்தில் கட்டமைத்து பலப்படுத்துவதை நோக்கமாகக் கொண்டுள்ளது". இது உரிமைகளை அடிப்படையாகக் கொண்ட ஒரு முயற்சியாகும். இது உத்தரபிரதேசத்தின் பின்தங்கிய பிராந்தியங்களில் வறுமைக் குறைப்பு, பெண்கள் அதிகாரம் மற்றும் கிராமப்புற மேம்பாட்டுக்கு வேலை செய்கிறது. இந்த அறக்கடளையின் முக்கிய செயல்பாட்டில் ஏழை கிராமப்புற பெண்களை சுய உதவிக்குழுக்கள் (சுய உதவிக்குழுக்கள்) வடிவத்தில் சமூக நிறுவனங்களில் ஒழுங்கமைப்பது அடங்கும் - ஒவ்வொன்றும் 10-20 பெண்களைக் கொண்டது - அவை நிதி சேர்க்கை, சுகாதாரம், வாழ்வாதாரம், கல்வி மற்றும் சூழல் ஆகியவை. இந்த அமைப்பு "ஏழைகளுக்கு வலுவான விருப்பமும் மற்றும் வறுமையை வெல்லும் இயல்பான தினும் உள்ளது" என்ற நம்பிக்கையைக் கொண்டுள்ளது.  

ராஜீவ் காந்தி மகளிர் சங்கமானது ராஜீவ் காந்தி அறக்கட்டளை மூலம் வடிவமைக்கப்பட்டுள்ள. மேலும், வேளாண்மைக்கும் ஊரக வளர்ச்சிக்குமான தேசிய வங்கியுடன் ( நபார்ட்) இருந்து நாட்டுப்புற வறுமை ஒழிப்பிற்கான சங்கத்தின் தொழில்நுட்ப உதவியுடன் உத்தரப் பிரதேசத்தின் தேர்ந்தெடுக்கப்பட்ட சில மாவட்டங்களில் சுய உதவிக் குழுக்களிடையே திட்டத்தை கொண்டு செல்வது, அவைகளின் கடன் இணைப்பு மற்றும் கூட்டமைப்பு ஆகியவற்றிற்காக கிராமப்புற வறுமையை ஒழிப்பதற்கான ஒரு திட்டத்துடன் செயல்படுகிறது. இந்த திட்டத்தை மைக்ரோசாப்ட் தலைவர் பில் கேட்ஸ் மற்றும் பிரிட்டிசு முன்னாள் வெளியுறவு செயலாளர் டேவிட் மிலிபாண்ட் பார்வையிட்டுள்ளனர்.  

### இந்திரா காந்தி கண் மருத்துவமனை மற்றும் ஆராய்ச்சி மையம்
இந்திரா காந்தி கண் மருத்துவமனை மற்றும் ஆராய்ச்சி மையம் என்பது தரமான மற்றும் குறைந்த செலவில் கண் பாராமரிப்பு மற்றும் பார்வைக் குறைபாட்டினை அகற்றுவதற்கும் வட இந்தியா மற்றும் ஆசியாவின் மிகப்பெரிய கண் மருத்துவமனையாக 2006 ஆம் ஆண்டில் இந்த அறக்கட்டளை நிறுவியது. தற்போது, உத்தரபிரதேசத்தின் அமேதி, மற்றும் லக்னோவில் இரண்டு மருத்துவமனைகள் இயங்கி வருகின்றன. இந்த கண் மருத்துவமனை "சமூகத்தின் அனைத்து பிரிவுகளுக்கும் சரியான நேரத்தில் மற்றும் குறைந்த செலவில் தரமான உலகத்தரம் வாய்ந்த கண் பராமரிப்பை வழங்குவதை" நோக்கமாகக் கொண்டுள்ளது. தரமான கண் பராமரிப்பை வழங்குவதற்கும் கிராமப்புற மக்களிடையே கண் பராமரிப்பின் விழிப்புணர்வை ஏற்படுத்துவதற்கும் கிராமப்புறங்களில் வழக்கமான சமூக மேம்பாட்டு திட்டங்கள் ஏற்பாடு செய்யப்பட்டுள்ளன.
# வார்ப்புரு:Infobox U.S. state symbols

<includeonly>|sizedefault= }}  
| caption1 =  

| image2 = |sizedefault= }}  
| caption2 =  

| image3 = |sizedefault= }}  
| caption3 = Coat of arms of }  

| headerstyle = -top:#aaa solid  

| header1 = }}}}}}}}}|Living insignia}}  

| label2 = Amphibian  
| data2 = }  

| label3 = Bird  
| data3 = }  

| label4 = Butterfly  
| data4 = }  

| label5 = Cactus  
| data5 = }  

| label6 = Cat breed  
| data6 = }}  

| label7 = Crustacean  
| data7 = }  

| label8 = Dog breed  
| data8 = }}}  

| label9 = Domestic animal  
| data9 = }  

| label10 = Wildlife animal  
| data10 = }  

| label11 = Fish  
| data11 = }  

| label12 = Flower  
| data12 = }  

| label13 = Grass  
| data13 = }  

| label14 = Horse breed  
| data14 = }}  

| label15 = Insect  
| data15 = }  

| label16 = Mammal  
| data16 = }  

| label17 = Pet  
| data17 = }  

| label18 = Marsupial  
| data18 = }  

| label19 = Reptile  
| data19 = }  

| label20 = Tree  
| data20 = }  

| header21 = }}}}}}}}}}}}}}}}}|Inanimate insignia}}  

| label22 = Beverage  
| data22 = }  

| label23 = Colors  
| data23 = }  

| label24 = Dance  
| data24 = }  

| label25 = Dinosaur  
| data25 = }  

| label26 = Firearm  
| data26 = }  

| label27 = Folk dance  
| data27 = }}}  

| label28 = Food  
| data28 = }  

| label29 = Fossil  
| data29 = }  

| label30 = Gemstone  
| data30 = }  

| label31 = Instrument  
| data31 = }  

| label32 = Mineral  
| data32 = }  

| label33 = Motto  
| data33 = }  

| label34 = Nickname  
| data34 = }  

| label35 = Poem  
| data35 = }  

| label36 = Rock  
| data36 = }}  

| label37 = Shell  
| data37 = }  

| label38 = Ship  
| data38 = }}  

| label39 = Slogan  
| data39 = }  

| label40 = Soil  
| data40 = }  

| label41 = Song  
| data41 = }  

| label42 = Sport  
| data42 = }  

| label43 = Tartan  
| data43 = }  

| label44 = Toy  
| data44 = }  

| label45 = Other  
| data45 = }  

| header50 = |State route marker}}  
| data51 = |size=125x85px|title=} state route marker}}  

| header52 =  
| data53 = |<div>Released in }}</div>}}}}  

| belowstyle = -top:#aaa solid  
| below = Lists of United States state symbols  
}}</includeonly><noinclude>  

</noinclude>
# அவமானத்தின் நூற்றாண்டு

, முதலாம் உம்பெர்ட்டோ, யோவான் புல், முதலாம் பிரான்சு யோசப்பு (பிற்பகுதியில்), சாம் மாமா, இரண்டாம் நிக்கோலசு மற்றும் எமில் லவுபெட் ஆகியோரால் பிரதிநிதித்துவம் செய்யப்படுகின்றன.]]  
(பிரிட்டன்), இரண்டாம் கெயிசர் வில்கெல்ம் (செருமனி), சார் இரண்டாம் நிக்கோலசு (உருசியா), மரியன் (பிரான்ஸ்) மற்றும் ஒரு சாமுராய் (யப்பான்) ஆகியோர் சீனாவைப் பிரிப்பதைச் சித்தரிக்கும் ஒரு அரசியல் சித்திரம்.]]  
**அவமானத்தின் நூற்றாண்டு** , அல்லது **நூறு ஆண்டு கால தேசிய அவமானம்**, எனும் பதமானது சீனாவில் சீனப் பேரரசை மேற்கத்திய நாடுகள், உருசியா மற்றும் யப்பான் ஆகியவை 1839 முதல் 1949 வரையான காலகட்டத்தில் இடையிட்டு அடிபணிய வைத்ததை விளக்கப் பயன்படுத்தப்படுவதாகும்.  

இந்தப் பதமானது 1915 ஆம் ஆண்டு தோன்றியது. யப்பானிய அரசாங்கம் விதித்த இருபத்தொரு நிபந்தனைகளை யுவான் ஷிக்காய் ஒப்புக் கொண்டதை எதிர்த்து, சீன தேசியவாதம் வளர்ந்து கொண்டிருந்த சூழ்நிலையில் தோன்றியது. குவோமின்டாங் மற்றும் சீனப் பொதுவுடமைக் கட்சி ஆகியவை இந்தத் தன்மையைப் பிரபலப்படுத்தின.  

## வரலாறு
அவமானத்தின் நூற்றாண்டின் தொடக்கமானது பொதுவாக 19ஆம் நூற்றாண்டின் நடுப்பகுதியில் இருந்து ஆரம்பிப்பதாகக் குறிப்பிடப்படுகிறது. அந்த நேரத்தில்தான் முதலாம் அபினிப் போர் நடந்தது. சீனர்கள் பலர் அபினிக்கு அடிமையாயினர்.  

அவமானத்தின் நூற்றாண்டின் ஒரு பகுதியாக அயல்நாட்டு சக்திகளிடம் தோல்வியடைந்த கீழ்க்கண்ட நிகழ்வுகள் குறிப்பிடப்படுகின்றன:  

- பிரிட்டனிடம் முதலாம் அபினிப் போரில் (1839–1842) தோல்வி அடைந்தது
- சமமற்ற ஒப்பந்தங்கள் (குறிப்பாக நான்கிங், வம்போவா, அய்குன் மற்றும் சிமோனோசேகி ஒப்பந்தங்கள்)
- இரண்டாம் அபினிப் போரில் (1856–1860) தோல்வியடைதல். பழைய கோடைகால அரண்மனையைப் பிரித்தானிய மற்றும் பிரெஞ்சு படைகள் சூறையாடுதல்.
- சீன-பிரெஞ்சுப் போர் (1884–1885)
- ஜப்பானிடம் முதலாம் சீன-ஜப்பானியப் போரில் (1894–1895) தோல்வியடைதல்.
- பாக்சர் கலகத்தை (1899–1901) 8 நாடுகளின் கூட்டணியானது ஒடுக்குதல்.
- திபெத்திற்கு சென்ற பிரிட்டனின் ராணுவ பயணம் (1903–1904)
- ஜப்பானின் 21 நிபந்தனைகள் (1915)
- ஜப்பானின் மஞ்சூரியப் படையெடுப்பு (1931-1932)
- இரண்டாம் சீன ஜப்பானியப் போர் (1937–1945)

இந்த காலகட்டத்தில் சீனா உள்புறமாக பெரிய அளவுக்கு சிதைந்தது. அது பங்குகொண்ட கிட்டத்தட்ட அனைத்து போர்களிலும் தோற்றது. அடிக்கடி பெரிய நாடுகளுடன் சமமற்ற ஒப்பந்தங்களை ஏற்படுத்திக்கொள்ள கட்டாயப்படுத்தப்பட்டது. பல சமயங்களில் பெரிய தொகைகளை போர் இழப்பீடாக வழங்க சீனா கட்டாயப்படுத்தப்பட்டது. தனது துறைமுகங்களை வணிகத்திற்கு திறப்பதற்கும் தனது பகுதிகளை (உதாரணமாக வெளி மஞ்சூரியா மற்றும் வெளி வடமேற்கு சீனாவின் பகுதிகளை உருசிய பேரரசுக்கும், ஜியோசோவு விரிகுடாவை ஜெர்மனிக்கும், ஹாங்காங்கை கிரேட் பிரிட்டனுக்கும், சஞ்சியாங்கை பிரான்சுக்கும் மற்றும், தாய்வான் மற்றும் தலியன் ஆகிய பகுதிகளை ஜப்பானுக்கும்) குத்தகைக்கோ அல்லது மற்ற நாடுகளிடமும் விட்டுவிடவோ கட்டாயப்படுத்தப்பட்டது. ராணுவ தோல்விகளுக்குப் பிறகு தனது இறையாண்மையில் பல்வேறு பிற சலுகைகளை அயல்நாட்டு சக்திகளின் செல்வாக்கிற்குள் வருமாறு ஒப்புக்கொள்ள வேண்டியிருந்தது.